Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 255/04)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 03711

1. Aρμόδια εθνική αρχή Ονομασία: Ministry of Agriculture, Fisheries and Food, United Kingdom

Τηλ. (44-207) 270 81 70

Φαξ (44-207) 270 86 45

2. Αιτούσα ομάδα 2.1. Ονομασία: Welsh Lamb and Beef Promotions Ltd

2.2. Διεύθυνση: PO Box 8, Gorseland, North Road, Aberystwyth, Ceredigion SY23 2WB, Wales

2.3. Σύνθεση: Παραγωγός/μεταποιητής (17000) άλλος (0)

3. Τύπος του προϊόντος: Νωπό κρέας και εντόσθια - Κατηγορία 1.1

4. Περιγραφή των προδιαγραφών (Σύνοψη του άρθρου 4 παράγραφος 2)

4.1. Ονομασία: Welsh lamb

4.2. Περιγραφή: Το "Welsh Lamb" είναι σφάγια ή τεμάχια κρέατος από αρνιά τα οποία έχουν γεννηθεί και εκτραφεί στην Ουαλία και έχουν σφαγεί σε εγκεκριμένα σφαγεία.

4.3. Γεωγραφική περιοχή: Ουαλία

4.4. Ιστορικό: Η εκτατική παραγωγή προβάτων, για την οποία οι ιστορικές αναφορές φθάνουν έως τον 14ο αιώνα, διαδραματίζει σημαντικό ρόλο στην αγροτική οικονομία της Ουαλίας. Το "Welsh Lamb" έχει παγκόσμια μοναδική φήμη, η οποία οφείλεται στην παραδοσιακή εκτατική εκτροφή. Οι εκμεταλλεύσεις είναι συχνά οικογενειακού τύπου και με το πέρασμα των γενεών έχει αποκτηθεί σημαντική εμπειρία στην παραγωγή του "Welsh Lamb".

4.5. Μέθοδος παραγωγής: Κάθε παραγωγός ελέγχει το δικό του κοπάδι προβάτων, οι προβατίνες θηλάζουν τα αρνιά που βόσκουν ελεύθερα. Όλα τα αρνιά σφάζονται πριν να γίνουν ενός έτους σε εγκεκριμένα σφαγεία.

Η έγκριση των σφαγείων υπόκειται στην τήρηση ορισμένων όρων και τα σφαγεία οφείλουν να διατηρούν αρχεία για τον εντοπισμό της προέλευσης κάθε παρτίδας αγορασθέντων αρνιών και για την εγγύηση της αυθεντικότητας της προέλευσης "Welsh Lamb".

Οι ελάχιστες απαιτήσεις όσον αφορά τον εντοπισμό της προέλευσης του προϊόντος είναι:

i) ζώα τα οποία εκτρέφονται σε βοσκότοπους στο πλαίσιο εκτατικής παραγωγής·

ii) κτηνιατρικά αρχεία σύμφωνα με τις κυβερνητικές απαιτήσεις·

iii) εντοπισμός της προέλευσης σύμφωνα με το Farm Assured Welsh Livestock Protocol. Όλα τα αρνιά φέρουν ενώτια στα οποία είναι εκτυπωμένος ο αριθμός της αγέλης του παραγωγού·

iv) αναγνώριση της μεταφοράς και της σφαγής σύμφωνα με τους κυβερνητικούς κανονισμούς.

4.6. Δεσμός: Το "Welsh Lamb" είναι ένα προϊόν παραδοσιακής εκτατικής εκτροφής για την ποιότητα του οποίου συμβάλλει η εμπειρία που έχει αποκτηθεί από γενιές παραγωγών. Το "Welsh Lamb" προέρχεται αποκλειστικά από αρνιά που έχουν γεννηθεί και εκτραφεί στην Ουαλία και έχουν σφαγεί σε εγκεκριμένα σφαγεία. Ο μοναδικός χαρακτήρας του προϊόντος οφείλεται στην επίδραση των παραδοσιακών ανθεκτικών ουαλικών φυλών που κυριαρχούν στα κοπάδια της Ουαλίας και επίσης στο γεγονός ότι τα αρνιά τρέφονται ελεύθερα στους απέραντους φυσικούς βοσκότοπους της Ουαλίας, οι οποίοι αφθονούν λόγω του υγρού και γλυκού κλίμακος που επικρατεί και της τοπογραφίας της περιοχής αυτής.

4.7. Δομή του ελέγχου Ονομασία: Scottish Food Quality Certification Ltd

Διεύθυνση: Craigs House, 82 Craigs Road, East Craigs, Edinburgh EH12 8NJ

4.8. Σήμανση: Κάθε σφάγιο, τμήμα σφαγίου ή τεμάχιο φέρει το σήμα "Welsh Lamb Enterprise". Μετά από την καταχώρηση, κάθε προϊόν θα φέρει το σύμβολο της προστατευόμενης γεωγραφικής ένδειξης (ΠΓΕ) δίπλα στην ονομασία που έχει καταχωρηθεί.

4.9. Εθνικές απαιτήσεις: -

Αριθ. ΕΚ: G/UK/00081/99.02.10.

Ημερομηνία παραλαβής του πλήρους φακέλου: 28 Μαρτίου 2001.